title: Regulamentul de punere în aplicare (UE) nr. 285/2013 al Consiliului din 21 martie 2013 de încetare a redeschiderii parțiale a anchetei antidumping privind etanolaminele originare din Statele Unite ale Americii și de încetare a procedurii de reexaminare în perspectiva expirării măsurilor în temeiul articolului 11 alineatul (2) și a reexaminării intermediare parțiale în temeiul articolului 11 alineatul (3) din Regulamentul (CE) nr. 1225/2009

text:
               26.3.2013

               RO

               Jurnalul Oficial al Uniunii Europene

               L 86/1

         REGULAMENTUL DE PUNERE ÎN APLICARE (UE) NR. 285/2013 AL CONSILIULUI
   din 21 martie 2013
   de încetare a redeschiderii parțiale a anchetei antidumping privind etanolaminele originare din Statele Unite ale Americii și de încetare a procedurii de reexaminare în perspectiva expirării măsurilor în temeiul articolului 11 alineatul (2) și a reexaminării intermediare parțiale în temeiul articolului 11 alineatul (3) din Regulamentul (CE) nr. 1225/2009
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 9 alineatul (2) și articolul 11 alineatele (2) și (3),
   având în vedere propunerea prezentată de către Comisia Europeană după consultarea Comitetului consultativ,
   întrucât:
   1.   PROCEDURA

   1.1.   Măsurile existente

               (1)

               La 2 februarie 1994, prin Regulamentul (CE) nr. 229/94 (2) (denumit în continuare „regulamentul de bază”), Consiliul a instituit taxe antidumping definitive asupra importurilor de etanolamine (produsul în cauză) originare din Statele Unite ale Americii (SUA). La 20 iulie 2000 și ca urmare a anchetei de reexaminare în perspectiva expirării măsurilor, măsurile au fost prelungite cu 5 ani prin Regulamentul (CE) nr. 1603/2000 al Consiliului (3) (denumit în continuare „primul regulament de reexaminare în perspectiva expirării măsurilor”).

               (2)

               La 23 octombrie 2006 și ca urmare a celei de-a doua anchete de reexaminare în perspectiva expirării măsurilor, măsurile au fost prelungite cu încă 5 ani prin Regulamentul (CE) nr. 1583/2006 al Consiliului (4) (denumit în continuare „al doilea regulament de reexaminare în perspectiva expirării măsurilor”).

               (3)

               La 19 ianuarie 2010 și ca urmare a celei de-a treia anchete de reexaminare în perspectiva expirării măsurilor, prin Regulamentul de punere în aplicare (UE) nr. 54/2010 al Consiliului (5) (denumit în continuare „al treilea regulament de reexaminare în perspectiva expirării măsurilor”) au fost prelungite cu încă doi ani taxele antidumping la importurile de etanolamine originare din SUA.

               (4)

               La 9 aprilie 2010, The Dow Chemical Company (denumită în continuare „Dow Chemical”) a depus o cerere de anulare parțială a Regulamentului de punere în aplicare (UE) nr. 54/2010.

               (5)

               La 12 martie 2011, Comisia Europeană (denumită în continuare „Comisia”) a publicat în Jurnalul Oficial (6) un aviz de expirare iminentă.

               (6)

               Ca urmare a unei cereri depuse de BASF AG, Ineos Europe AG și Sasol Germany GmbH (denumite în continuare „industria de profil din Uniune”), la 21 ianuarie 2012 Comisia a inițiat o reexaminare în perspectiva expirării măsurilor (denumită în continuare „a patra reexaminare în perspectiva expirării măsurilor”) (7).

               (7)

               La 11 aprilie 2012 a fost inițiată o reexaminare intermediară parțială limitată la dumping în ceea ce privește The Dow Chemical Company (8).

               (8)

               ca urmare a unei cereri depuse (9) la 9 aprilie 2010, Tribunalul a anulat prin hotărârea din 8 mai 2012 în cauza T-158/10 (10) (denumită în continuare „hotărârea”), cel de-al treilea regulament de reexaminare în perspectiva expirării măsurilor în ceea ce privește Dow Chemical.

         1.2.   Redeschiderea parțială

               (9)

               În urma hotărârii, a fost publicat un aviz (11) referitor la redeschiderea parțială a celei de-a treia anchete privind importurile de etanolamine originare din SUA. Redeschiderea este limitată la domeniul de aplicare al hotărârii în ceea ce privește constatarea posibilității continuării sau reapariției dumpingului în cursul perioadei anchetei de reexaminare (PAR), inclusiv capacitatea de producție neutilizată de etanolamine în SUA.

               (10)

               În avizul respectiv, părțile au fost informate că, ținând cont de hotărâre, importurile în Uniunea Europeană de etanolamine produse de Dow Chemical nu mai sunt supuse taxelor antidumping impuse de cel de-al treilea regulament de reexaminare în perspectiva expirării măsurilor și că taxele antidumping definitive plătite în temeiul regulamentului menționat la importurile de etanolamide trebuie rambursate ori remise în conformitate cu legislația vamală aplicabilă.

               (11)

               Comisia a înștiințat în mod oficial producătorii-exportatori, importatorii și utilizatorii cunoscuți ca fiind vizați, precum și industria de profil din Uniune cu privire la redeschiderea parțială a anchetei. Părțile interesate au avut posibilitatea de a-și face cunoscute punctele de vedere în scris și de a solicita să fie audiate în termenul stabilit în aviz.

               (12)

               Toate părțile care și-au manifestat dorința în termenul menționat și care au demonstrat că există motive speciale pentru care ar trebui să fie audiate au avut posibilitatea de a fi audiate.

               (13)

               Au fost primite observații de la doi producători exportatori, de la trei producători din Uniune și de la un utilizator al produsului vizat.

         2.   PUNEREA ÎN APLICARE A HOTĂRÂRII

   2.1.   Observație preliminară

               (14)

               Se reamintește că motivul anulării regulamentului contestat a fost constatarea Tribunalului, potrivit căreia regulamentul conținea două erori de evaluare: (i) constatarea continuării dumpingului în PAR și, pe această bază, constatarea privind probabilitatea continuării dumpingului; și (ii) stabilirea faptului că în SUA capacitatea de producție de rezervă de etanolamine este de 60 000 de tone.

         2.2.   Observațiile părților interesate

               (15)

               Industria de profil din Uniune a recunoscut că hotărârea contestă metodologiile folosite de instituții pentru cuantificarea capacității de producție de rezervă din SUA. Totuși, industria de profil din Uniune și-a menținut poziția potrivit căreia evaluarea capacității reale de producție la 90 % din capacitatea nominală, conform metodei instituțiilor, este hiperconservatoare, deoarece în realitate întreprinderile depășesc această capacitate, iar această practică este una curentă și acceptată. Bazându-se pe date de piață publicate, aparținând aparent firmei de consultanță PCI Xylenes & Polyesters (PCI), reprezentanții industriali au concluzionat că a existat într-adevăr o capacitate de rezervă începând cu anul 2008.

               (16)

               Mai mult, industria Uniunii a fost de părere că, de la publicarea celui de-al treilea regulament de reexaminare în perspectiva expirării măsurilor, condițiile nu s-au schimbat semnificativ și au identificat mai multe motive în sprijinul concluziei că există posibilitatea recurenței dumpingului. În această privință, aceasta a invocat continuarea capacității de producție a SUA peste cererea internă de la PAR; extinderea capacității materiale a țărilor terțe după 2009, ceea ce ar fi făcut ca piețele de export din SUA să fie din ce în ce mai autonome; existența măsurilor antidumping care sunt impuse sau pot fi impuse peste scurt timp în țări terțe; creșterea capacității de producție a MEG (monoetilenglicol) începând cu 2009; și propunerea din SUA de includere a unor etanolamine pe lista produselor cu efecte potențial dăunătoare asupra sănătății, fapt care se poate reflecta asupra consumului intern.

               (17)

               Dow Chemical și-a exprimat îndoiala cu privire la legalitatea redeschiderii anchetei, susținând că în regulamentul de bază nu există nicio dispoziție specifică în acest sens. Acest producător exportator a argumentat că redeschiderea ar intra în conflict cu termenul statutar de 15 luni prevăzut la articolul 11 alineatul (5) din regulamentul de bază pentru finalizarea anchetelor.

               (18)

               Dow Chemical a mai susținut că hotărârea nu necesită nicio măsură de punere în aplicare și că Comisia nu ar putea să remedieze din punct de vedere juridic aspectele din regulamentul contestat, deoarece fiecare din motivele de fond care au determinat adoptarea regulamentului au fost fie anulate de Tribunal, fie contestate. Prin urmare, Dow Chemical a fost de părere că singura modalitate juridică de remediere a aspectelor respective din cel de-al treilea regulament de reexaminare în perspectiva expirării măsurilor ar fi abrogarea măsurilor existente.

               (19)

               În calitate de utilizator din Uniune, Stepan Europe (denumit în continuare „Stepan”), a argumentat că consecința juridică a hotărârii poate fi numai retragerea măsurilor impuse de cel de-al treilea regulament de reexaminare în perspectiva expirării măsurilor, deoarece au fost impuse pe baza unei analize eronate. Producătorul-exportator Huntsman Petrochemical Corporation LLC (denumit în continuare „Huntsman”) s-a raliat la această perspectivă. Stepan și Huntsman și-au susținut poziția prin opinia Tribunalului, potrivit căreia, în perioada PAR, marja de dumping națională era negativă și, prin urmare, nu se poate stabili o continuare a dumpingului. Stepan a considerat că instituțiile ar fi trebuit să analizeze dacă exista posibilitatea recurenței dumpingului, însă cel de-al treilea regulament de reexaminare în perspectiva expirării măsurilor a ignorat acest aspect.

               (20)

               Mai mult, Stepan a subliniat că, dacă noțiunea de continuare a dumpingului s-ar interpreta de la societate la societate, instituțiile ar fi trebuit să conchidă că nu exista continuarea dumpingului în cazul Dow Chemical, deoarece, potrivit Tribunalului, compania reprezenta mai mult de 85 % din toate importurile din SUA și, prin urmare, ar fi trebuit să studieze dacă era probabilă recurența dumpingului atribuit Dow Chemical. În cazul celorlalte companii exportatoare, s-a stabilit că s-a practicat dumpingul și, prin urmare, că instituțiile ar fi trebuit să determine dacă este probabilă continuarea dumpingului. Analiza probabilității continuării dumpingului s-a bazat în principal, potrivit Stepan, pe o capacitate națională de rezervă de 60 000 de tone în SUA. Date fiind constatările Tribunalului cum că instituțiile s-ar fi înșelat la evaluarea capacității de rezervă din SUA și dat fiind că, potrivit Stepan, capacitatea de rezervă era în realitate mai aproape de 8 000 de tone, nu se mai poate susține că există probabilitatea ca celelalte companii exportatoare să continue dumpingul. Instituțiile ar fi trebuit să analizeze și să stabilească probabilitatea recurenței dumpingului.

               (21)

               Huntsman și-a fundamentat analiza pe ipoteza că hotărârea a confirmat faptul că în SUA nu exista o capacitate de rezervă în perioada PAR și că era deci improbabil ca un volum mai mare de etanolamine să fie exportate în Uniune. Huntsman a susținut că nu era necesar să se analizeze alți factori precum impactul instrumentelor de protecție comercială din țări terțe, posibila evoluție a cererii în SUA și pe alte piețe ori presiunea descendentă a prețurilor și că, din perspectiva constatărilor Tribunalului în ceea ce privește lipsa capacității de rezervă din SUA în perioada PAR, Comisia nu poate reanaliza probabilitatea recurenței dumpingului și a prejudiciilor și nu poate conchide în cadrul acestei redeschideri parțiale că există probabilitatea recurenței dumpingului prejudiciabil. În opinia Huntsman, dacă Comisia ar fi în măsură să reevalueze probabilitatea recurenței dumpingului și a prejudiciilor, nu ar exista nicio dovadă în sprijinul întrunirii cerințelor de la articolul 11 alineatul (2) din Regulamentul de bază. În ceea ce privește probabilitatea recurenței dumpingului, Huntsman a afirmat că, pe baza constatărilor potrivit cărora Dow Chemical, fără îndoială cel mai mare exportator, nu a practicat dumpingul în perioada PAR, nu exista probabilitatea recurenței dumpingului la nivel național după PAR în condițiile retragerii taxelor antidumping.

               (22)

               Potrivit lui Huntsman, recurența prejudiciului ar fi improbabilă ținând cont de absența capacității de producție neutilizate, ceea ce determină o marjă de manevră minimă pentru creșterea exporturilor către Uniune după PAR. Huntsman a susținut că o atare concluzie este coroborată de faptul că în raportul firmei de consultanță SRI (12) se afirmă că creșterea estimată a consumului în SUA nu diferă foarte mult de creșterea de pe celelalte piețe.

               (23)

               Huntsman a afirmat că posibilele prejudicii suferite de sectorul de profil din Uniune se datorează mai degrabă efectelor crizei economice decât importurilor din SUA. Simpla exacerbare a impactului negativ al crizei prin importuri nu justifică să se constate recurența prejudiciului provocat de importurile menționate.

         2.3.   Analiza observațiilor

               (24)

               În ceea ce privește presupusa ilegalitate a redeschiderii (considerentele 17-18) se reamintește că în cauza C-458/98 P („hotărârea privind IPS”), Curtea de Justiție a recunoscut că, în cazurile în care o procedură cuprinde mai multe etape administrative, anularea uneia dintre aceste etape nu atrage după sine anularea întregii proceduri. Procedura antidumping este un exemplu de astfel de procedură care cuprinde mai multe etape. Prin urmare, anularea regulamentului de modificare în legătură cu o parte nu implică anularea întregii proceduri înainte de adoptarea regulamentului în cauză (13). În plus, în conformitate cu articolul 266 din Tratatul privind funcționarea Uniunii Europene (TFUE), instituțiile Uniunii sunt obligate să respecte hotărârea. Având în vedere cele de mai sus, afirmația că nu există niciun temei juridic pentru redeschiderea parțială a anchetei de revizuire a fost considerată nefondată.

               (25)

               Opinia potrivit căreia introducerea de termene pentru încheierea anchetelor antidumping nu permite Comisiei să extindă ancheta dincolo de limita statutară de 15 luni (considerentul 17 de mai sus) a fost considerată nefondată. Se consideră că acest termen nu este relevant pentru punerea în aplicare a unei hotărâri a Curții. Într-adevăr, un astfel de termen reglementează numai finalizarea anchetei inițiale de revizuire, de la data inițierii până la data acțiunii definitive, și nu se referă la nicio măsură ulterioară care ar trebui luată, de exemplu în urma unei reexaminări judiciare. Consecința acceptării unei atare opinii nu ar permite instituțiilor să țină cont de constatările Tribunalului (conform articolului 266 din TFUE). Într-adevăr, hotărârea Tribunalului va fi întotdeauna pronunțată într-un moment în care termenul pentru desfășurarea anchetei va fi expirat. În plus, se menționează faptul că orice altă interpretare ar însemna că, de exemplu, o acțiune în justiție soldată cu succes, deschisă de una dintre părți, nu ar avea niciun efect concret pentru partea respectivă dacă expirarea termenului de încheiere a anchetei inițiale nu ar permite punerea în aplicare a unei hotărâri a Tribunalului. Acest fapt ar fi contrar principiului conform căruia toate părțile trebuie să aibă dreptul la un control jurisdicțional efectiv.

               (26)

               În ceea ce privește opinia potrivit căreia Comisia nu ar fi în măsură să remedieze juridic erorile de evaluare identificate în conținutul regulamentului contestat și că singurul mijloc de aplicare a hotărârii este abrogarea măsurilor existente (considerentul 18), trebuie să se ia act de cele de mai jos. Tribunalul a stabilit deja că anularea unui regulament presupune în egală măsură posibilitatea remedierii aspectelor regulamentului de modificare care a determinat anularea acestuia, fără a se modifica părțile necontestate care nu sunt afectate de hotărâre – cum se susținea în hotărârea privind IPS. Prin urmare, instituțiile trebuie să țină cont nu numai de dispozitivul hotărârii, ci și de motivele care au determinat pronunțarea hotărârii și pe care aceasta se întemeiază, în măsura în care ele sunt necesare pentru determinarea sensului exact al enunțului din dispozitiv (14). Procedura de înlocuire a unei măsuri ilegale poate fi reluată astfel (15). Prin urmare, și această pretenție se consideră a fi neîntemeiată.

               (27)

               Tribunalul, fapt remarcat și de Stepan și Hunstman (a se vedea considerentul 19), a constatat că, pe durata anchetei care a determinat adoptarea celui de-al treilea regulament de reexaminare în perspectiva expirării măsurilor, instituțiile nu ar fi putut să conchidă că dumpingul a continuat în perioada PAR și nici că exista posibilitatea continuării dumpingului. Potrivit remarcii Tribunalului, majoritatea covârșitoare a importurilor din SUA (mai mult de 85 %, provenind de la Dow Chemical), a intrat în Uniune la prețuri neafectate de dumping. Mai mult, această situație ar fi trebuit să ducă la constatarea că marja de dumping medie ponderată a importurilor produsului în cauză originar din SUA este negativă. Tribunalul a conchis că instituțiile erau așadar obligate să demonstreze existența probabilității recurenței dumpingului (16).

               (28)

               Analiza probabilității recurenței dumpingului este în acest caz, după cum o recunosc, explicit sau implicit, toate părțile interesate, legată de calculul capacității de producție de rezervă din SUA. Unele părți interesate susțin că Tribunalul a confirmat că nu ar fi existat o capacitate importantă de rezervă în SUA în perioada PAR. Tribunalul a constatat că metoda de calcul conform căreia a rezultat o capacitate de rezervă de etanolamine de 60 000 de tone în perioada PAR este neclară și că cifra de 60 000 de tone contrazice dovezile prezentate în instanță (17).

               (29)

               După cum se menționează în considerentul 15, sectorul de profil din Uniune a afirmat că, pe baza datelor PCI, în 2008 ar fi existat o capacitate națională de rezervă care depășea 60 000 de tone. Se remarcă totuși faptul că, în calculul furnizat de sectorul de profil din Uniune, a fost folosită capacitatea totală de producție a SUA, fără ajustarea descendentă la 90 %.

               (30)

               Cu referire la ipotezele privind calculul capacității de rezervă în perioada PAR, se remarcă faptul că doi producători exportatori au cooperat în cadrul celei de-a treia anchete de reexaminare în perspectiva expirării măsurilor. Pe durata respectivei anchete, s-a stabilit că INEOS Oxide LLC (dINEOS) nu avea nicio capacitate de rezervă în perioada PAR, în vreme ce Dow Chemical avea o capacitate de rezervă. Informațiile verificate demonstrează că Dow Chemical nu și-a utilizat capacitatea de rezervă pentru a practica reducerea prețurilor la exporturi în perioada PAR, deși ar fi putut să facă acest lucru dat fiind nivelul redus al măsurilor exprimate în echivalent ad valorem.

               (31)

               Mai mult, companiile cooperante, Dow Chemical și INEOS, au reprezentat în perioada PAR mai mult de 91,6 % din exporturile din SUA în Uniune. Exporturile totale ale Dow Chemical și INEOS au fost în volum de 30 000-35 000 de tone, iar exporturile de la companiile necooperante nu au depășit 3 000-4 000 de tone. Marja națională de dumping în perioada PAR a fost de minimis, iar importurile de la companiile necooperante au reprezentat mai puțin de 1 % din piața Uniunii. Din motive de confidențialitate, volumele de mai sus au fost furnizate ca intervale și nu reprezintă cifra exactă.

               (32)

               După cum se menționează în considerentul 16, sectorul de profil din Uniune a făcut trimitere la diverși factori care ar indica faptul că și după 2008 persista probabilitatea recurenței dumpingului. Însă condițiile de pe piață nu s-au schimbat fundamental de la publicarea celui de-al treilea regulament de reexaminare în perspectiva expirării măsurilor. Aceste circumstanțe sunt recunoscute de sectorul de profil din Uniune. Trebuie subliniat însă că, după cum se menționează în considerentele 30 și 31, dat fiind nivelul redus al măsurilor și lipsa capacității de rezervă a INEOS și nepracticarea dumpingului de către Dow Chemical, nimic nu indică faptul că abrogarea măsurii ar putea schimba situația.

               (33)

               Un producător-exportator a comentat că cea de-a treia anchetă de reexaminare în perspectiva expirării măsurilor nu ar fi trebuit să se soldeze cu impunerea de măsuri prin Regulamentul de punere în aplicare (UE) nr. 54/2010. Producătorul a solicitat abrogarea retroactivă a măsurilor, pentru ca toate taxele plătite de la data intrării în vigoare a Regulamentului de punere în aplicare (UE) nr. 54/2010 să fie restituite tuturor importatorilor care le-au achitat corespunzător.

               (34)

               Pretenția menționată nu a fost reținută, deoarece alți producători-exportatori în afara Dow Chemical ar fi putut să inițieze o acțiune în anularea regulamentului – care a fost anulat doar în ceea ce privește solicitantul, respectiv Dow Chemical. Prin urmare, în conformitate cu principiul securității juridice și ca urmare a jurisprudenței Tribunalului (18), regulamentul a devenit definitiv în ceea ce privește ceilalți producători exportatori.

         2.4.   Concluzie

               (35)

               Ținând cont de comentariile părților și de analiza acestora, s-a concluzionat că aplicarea hotărârii Tribunalului presupune că pe durata anchetei care a dus la adoptarea Regulamentului de punere în aplicare (UE) nr. 54/2010, instituțiile nu ar fi putut să ajungă la concluzia că dumpingul a continuat în perioada PAR sau că ar exista probabilitatea continuării dumpingului. Mai mult, instituțiile ar fi trebuit să conchidă că nu exista posibilitatea recurenței dumpingului.

               (36)

               Pe baza celor de mai sus, taxa antidumping la etanolamine nu ar fi trebuit reintrodusă. Trebuie reamintit că Regulamentul de punere în aplicare (UE) nr. 54/2010 a fost deja anulat cu privire la Dow Chemical prin hotărârea Tribunalului în cauza T-158/10. Prin urmare, pentru mai multă claritate, trebuie evidențiat faptul că, în ceea ce privește importurile de etanolamine de la Dow Chemical, taxele antidumping nu mai sunt în vigoare de la data intrării în vigoare a Regulamentului de punere în aplicare (UE) nr. 54/2010 (23 ianuarie 2010).

         3.   CEA DE-A PATRA REEXAMINARE EFECTUATĂ ÎN PERSPECTIVA EXPIRĂRII MĂSURILOR

               (37)

               Ținând cont de cele de mai sus și în special de considerentul 35, se consideră că cea de-a patra reexaminare efectuată în perspectiva expirării măsurilor trebuie finalizată fără reimpunerea unei taxe. În ceea ce privește Dow Chemical, cea de-a patra reexaminare efectuată în perspectiva expirării măsurilor a rămas fără obiect în urma hotărârii și nu există niciun temei juridic pentru colectarea de taxe antidumping la importurile de la Dow Chemical începând cu 23 ianuarie 2010.

         4.   REEXAMINAREA INTERMEDIARĂ PARȚIALĂ

               (38)

               Ținând cont de constatările rezumate în considerentul 35, se consideră că reexaminarea trebuie finalizată, deoarece lipsește însuși temeiul existenței măsurilor, respectiv constatarea probabilității continuării sau recurenței dumpingului prejudiciabil.

         5.   COMENTARIILE PRIMITE

               (39)

               Toate părțile au fost informate cu privire la faptele și la examinările esențiale pe baza cărora s-a luat decizia să se recomande abrogarea măsurilor în vigoare. Părților li s-a acordat, de asemenea, o perioadă în care să poată formula observații în urma comunicării respective. Aceste observații au fost luate în calcul, dar nu au justificat modificarea concluziilor.

         6.   CONCLUZII

               (40)

               Rezultă din cele de mai sus că ancheta privind redeschiderea parțială trebuie finalizată și că măsurile antidumping la importurile de etanolamide originare din SUA trebuie abrogate. În ceea ce privește importurile de la Dow Chemical, deoarece Regulamentul de punere în aplicare (UE) nr. 54/2010 a fost deja anulat cu privire la Dow Chemical, măsurile nu mai sunt în vigoare de la data intrării în vigoare a Regulamentului de punere în aplicare (UE) nr. 54/2010 (23 ianuarie 2010).

               (41)

               Cea de-a patra reexaminare efectuată în perspectiva expirării măsurilor privind taxele antidumping în vigoare la importurile de etanolamine din SUA trebuie finalizată fără reimpunerea unei taxe În ceea ce privește importurile de la Dow Chemical, respectiva reexaminare a rămas fără obiect.

               (42)

               Reexaminarea intermediară parțială limitată la examinarea dumpingului trebuie finalizată pe baza abrogării măsurilor existente.

         ADOPTĂ PREZENTUL REGULAMENT:
   Articolul 1
   (1)   Redeschiderea parțială a anchetei antidumping privind importurile de etanolamine încadrate în prezent la codurile NC ex 2922 11 00 (monoetanolamină) (cod TARIC 2922110010), ex 2922 12 00 (dietanolamină) (cod TARIC 2922120010) și 2922 13 10 (trietanolamină), originare din Statele Unite ale Americii se finalizează fără reimpunerea taxelor, iar măsurile se abrogă.
   (2)   Nu mai există temei juridic pentru colectarea taxelor antidumping de la Dow Chemical începând cu 23 ianuarie 2010.
   Articolul 2
   Ancheta de reexaminare în perspectiva expirării măsurilor din cadrul anchetei antidumping privind importurile de etanolamine de la toți producătorii-exportatori, încadrate în prezent la codurile NC ex 2922 11 00 (monoetanolamină) (cod TARIC 2922110010), ex 2922 12 00 (dietanolamină) (cod TARIC 2922120010) și 2922 13 10 (trietanolamină), originare din Statele Unite ale Americii, inițiată la 21 ianuarie 2012, se finalizează fără impunerea de măsuri. În ceea ce privește importurile de la Dow Chemical, respectiva reexaminare a rămas fără obiect.
   Articolul 3
   Reexaminarea interimară parțială limitată la examinarea dumpingului privind importurile de etanolamine de la The Dow Chemical Company, încadrate în prezent la codurile NC ex 2922 11 00 (monoetanolamină) (cod TARIC 2922110010), ex 2922 12 00 (dietanolamină) (cod TARIC 2922120010) și 2922 13 10 (trietanolamină), originare din Statele Unite ale Americii, încetează.
   Articolul 4
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 martie 2013.

            Pentru Consiliu

            Președintele

         P. HOGAN

      (1)  JO L 343, 22.12.2009, p. 51.

      (2)  JO L 28, 2.2.1994, p. 40.

      (3)  JO L 185, 25.7.2000, p. 1.

      (4)  JO L 294, 25.10.2006, p. 2.

      (5)  JO L 17, 22.1.2010, p. 1.

      (6)  JO C 79, 12.3.2011, p. 20.

      (7)  JO C 18, 21.1.2012, p. 16.

      (8)  JO C 103, 11.4.2012, p. 8.

      (9)  JO C 161, 9.4.2010, p. 44.

      (10)  Cauza T-158/10, The Dow Chemical Company/Consiliul, Rep., 2012, p. II.

      (11)  JO C 314, 18.10.2012, p. 12.

      (12)  Chemical Economics Handbook Product Review, „Ethanolamines”, SRI Consulting.

      (13)  Cauza C-458/98 P, Industrie des poudres sphériques/Consiliul, Rec., 2000, p. I-8147.

      (14)  Cauza C-458/98 P, Industrie des poudres sphériques/Consiliul, punctul 81.

      (15)  Cauza C-458/98 P, Industrie des poudres sphériques/Consiliul, punctul 82.

      (16)  Cauza T-158/10, The Dow Chemical Company/Consiliul, punctul 45.

      (17)  Cauza T-158/10, The Dow Chemical Company/Consiliul, punctul 54.

      (18)  Cauza C-239/99, Nachi Europe GmHb/Hauptzollamt Krefeld, Rec., 2001, p. I-1220.


title: Regulamentul de punere în aplicare (UE) nr. 1018/2012 al Comisiei din 5 noiembrie 2012 de modificare a Regulamentelor (CE) nr. 232/2009, (CE) nr. 188/2007, (CE) nr. 186/2007, (CE) nr. 209/2008, (CE) nr. 1447/2006, (CE) nr. 316/2003, (CE) nr. 1811/2005, (CE) nr. 1288/2004, (CE) nr. 2148/2004, (CE) nr. 1137/2007, (CE) nr. 1293/2008, (CE) nr. 226/2007, (CE) nr. 1444/2006, (CE) nr. 1876/2006, (CE) nr. 1847/2003, (CE) nr. 2036/2005, (CE) nr. 492/2006, (CE) nr. 1200/2005 și (CE) nr. 1520/2007 în ceea ce privește conținutul maxim de anumite microorganisme din furajele complete  Text cu relevanță pentru SEE

text:
               7.11.2012

               RO

               Jurnalul Oficial al Uniunii Europene

               L 307/56

         REGULAMENTUL DE PUNERE ÎN APLICARE (UE) NR. 1018/2012 AL COMISIEI
   din 5 noiembrie 2012
   de modificare a Regulamentelor (CE) nr. 232/2009, (CE) nr. 188/2007, (CE) nr. 186/2007, (CE) nr. 209/2008, (CE) nr. 1447/2006, (CE) nr. 316/2003, (CE) nr. 1811/2005, (CE) nr. 1288/2004, (CE) nr. 2148/2004, (CE) nr. 1137/2007, (CE) nr. 1293/2008, (CE) nr. 226/2007, (CE) nr. 1444/2006, (CE) nr. 1876/2006, (CE) nr. 1847/2003, (CE) nr. 2036/2005, (CE) nr. 492/2006, (CE) nr. 1200/2005 și (CE) nr. 1520/2007 în ceea ce privește conținutul maxim de anumite microorganisme din furajele complete
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatele (1), (2) și (3),
   întrucât:

               (1)

               Utilizarea Saccharomyces cerevisiae NCYC Sc 47, aparținând categoriei „aditivi zootehnici” și grupei funcționale „stabilizatori ai florei intestinale”, a fost autorizată pentru o perioadă de zece ani prin Regulamentul (CE) nr. 232/2009 al Comisiei (2) pentru bivolițele de lapte, prin Regulamentul (CE) nr. 1447/2006 al Comisiei (3) pentru mieii pentru îngrășare, prin Regulamentul (CE) nr. 188/2007 al Comisiei (4) pentru caprele și oile de lapte, prin Regulamentul (CE) nr. 186/2007 al Comisiei (5) pentru cai și prin Regulamentul (CE) nr. 209/2008 al Comisiei (6) pentru porcii pentru îngrășare. A fost autorizat fără limită de timp prin Regulamentul (CE) nr. 316/2003 al Comisiei (7) pentru vitele pentru îngrășare, prin Regulamentul (CE) nr. 1811/2005 al Comisiei (8) pentru vacile de lapte, prin Regulamentul (CE) nr. 1288/2004 al Comisiei (9) pentru scroafe și prin Regulamentul (CE) nr. 2148/2004 al Comisiei (10) pentru purceii înțărcați.

               (2)

               În conformitate cu articolul 13 alineatul (3) din Regulamentul (CE) nr. 1831/2003, titularul autorizațiilor a propus modificarea termenilor autorizațiilor pentru Saccharomyces cerevisiae NCYC Sc 47 astfel cum sunt stipulați în regulamentele menționate la considerentul 1.

               (3)

               Utilizarea Bacillus subtilis DSM 17299 aparținând categoriei „aditivi zootehnici” și grupei funcționale „stabilizatori ai florei intestinale” a fost autorizată pentru o perioadă de zece ani prin Regulamentul (CE) nr. 1137/2007 al Comisiei (11) pentru puii pentru îngrășare.

               (4)

               În conformitate cu articolul 13 alineatul (3) din Regulamentul (CE) nr. 1831/2003, titularul autorizației a propus modificarea termenilor autorizației pentru Bacillus subtilis DSM 17299 astfel cum sunt stipulați în regulamentul menționat la considerentul 3.

               (5)

               Avizele adoptate de către Autoritatea Europeană pentru Siguranța Alimentară (denumită în continuare „autoritatea”) cu privire la utilizarea anumitor microorganisme în hrana animalelor s-au bazat pe situația prezumției calificate de siguranță (Qualified Presumption of Safety – QPS) pentru microorganismele în cauză [„Aviz științific privind menținerea listei de agenți biologici QPS adăugați intenționat în alimente și furaje (actualizarea 2011)” (12)]. Titularii autorizațiilor au propus să se elimine limitarea privind conținutul maxim de microorganisme Saccharomyces cerevisiae NCYC Sc 47 și Bacillus subtilis DSM 17299 din furajele complete, pe baza faptului că dozele maxime nu erau în concordanță cu abordarea QPS.

               (6)

               Pentru a evita perturbări ale pieței este adecvat să se elimine limitarea privind conținutul maxim și în ceea ce privește autorizațiile pentru alte microorganisme având aceeași situație QPS.

               (7)

               În conformitate cu articolul 13 alineatul (1), autorității i-a fost solicitat un aviz privind posibilitatea de a elimina conținutul maxim pentru alte microorganisme având aceeași situație QPS: Saccharomyces cerevisiae CNCM I-1077 autorizat pentru o perioadă de zece ani prin Regulamentul (CE) nr. 1293/2008 al Comisiei (13) pentru miei, prin Regulamentul (CE) nr. 226/2007 al Comisiei (14) pentru capre și oi de lapte și fără limită de timp prin Regulamentul (CE) nr. 1200/2005 al Comisiei (15) pentru vacile de lapte și pentru vitele pentru îngrășare; Saccharomyces cerevisiae CNCM I-1079 autorizat fără limită de timp prin Regulamentul (CE) nr. 1847/2003 al Comisiei (16) pentru purcei și prin Regulamentul (CE) nr. 2036/2005 al Comisiei (17) pentru scroafe; Saccharomyces cerevisiae CBS 493.94 autorizat fără limită de timp prin Regulamentul (CE) nr. 1288/2004 al Comisiei pentru vite pentru îngrășare și pentru viței, iar prin Regulamentul (CE) nr. 1811/2005 al Comisiei (18) pentru vacile de lapte; Saccharomyces cerevisiae MUCL 39885 autorizat fără limită de timp prin Regulamentul (CE) nr. 492/2006 al Comisiei (19) pentru vite pentru îngrășare; Bacillus amyloliquefaciens CECT 5940 autorizat pe o perioadă de zece ani, prin Regulamentul (CE) nr. 1292/2008 al Comisiei (20) pentru puii pentru îngrășare; Lactobacillus farciminis CNCM MA 67/4R autorizat pentru o perioadă de patru ani prin Regulamentul (CE) nr. 1876/2006 al Comisiei (21) pentru puii și curcanii pentru îngrășare și pentru găinile ouătoare și fără limită de timp prin Regulamentul (CE) nr. 492/2006 al Comisiei pentru purceii înțărcați; Pediococcus acidilactici CNCM MA18/5M autorizat fără limită de timp prin Regulamentul (CE) nr. 1200/2005 al Comisiei pentru puii pentru îngrășare și prin Regulamentul (CE) nr. 2036/2005 al Comisiei pentru porcii pentru îngrășare; Lactobacillus acidophilus D2/CSL CECT4529 autorizat fără limită de timp prin Regulamentul (CE) nr. 1520/2007 al Comisiei (22) pentru găinile ouătoare; Bacillus subtilis C-3102 (DSM 15544) autorizat pentru o perioadă de zece ani prin Regulamentul (CE) nr. 1444/2006 al Comisiei (23) pentru puii pentru îngrășare;

               (8)

               Autoritatea a concluzionat în avizul ei din 24 aprilie 2012 (24) că stabilirea unui conținut maxim pentru Saccharomyces cerevisiae NCYC Sc 47, Bacillus subtilis DSM 17299, Saccharomyces cerevisiae CNCM I-1077, Saccharomyces cerevisiae CNCM I-1079, Saccharomyces cerevisiae CBS 493.94, Saccharomyces cerevisiae MUCL 39885, Bacillus amyloliquefaciens CECT 5940, Lactobacillus farciminis CNCM MA 67/4R, Pediococcus acidilactici CNCM MA18/5M, Lactobacillus acidophilus D2/CSL CECT4529 și Bacillus subtilis C-3102 (DSM 15544) în furajele complete nu oferă niciun grad superior de siguranță pentru animalele vizate și pentru consumatori. Prin urmare, nu există niciun motiv pentru a se menține conținutul maxim pentru aceste microorganisme.

               (9)

               Condițiile prevăzute la articolul 5 din Regulamentul (CE) nr. 1831/2003 sunt îndeplinite.

               (10)

               Prin urmare, regulamentele (CE) nr. 232/2009, (CE) nr. 188/2007, (CE) nr. 186/2007, (CE) nr. 209/2008, (CE) nr. 1447/2006, (CE) nr. 316/2003, (CE) nr. 1811/2005, (CE) nr. 1288/2004, (CE) nr. 2148/2004, (CE) nr. 1137/2007, (CE) nr. 1293/2008, (CE) nr. 226/2007, (CE) nr. 1444/2006, (CE) nr. 1876/2006, (CE) nr. 1847/2003, (CE) nr. 2036/2005, (CE) nr. 492/2006, (CE) nr. 1200/2005 și (CE) nr. 1520/2007 ar trebui modificate în consecință.

               (11)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Modificarea Regulamentului (CE) nr. 232/2009
   În coloana 8, conținutul maxim de la rubrica pentru 4b1702, Saccharomyces cerevisiae NCYC Sc47, din anexa la Regulamentul (CE) nr. 232/2009, textul „1,4 × 109” se elimină.
   Articolul 2
   Modificarea Regulamentului (CE) nr. 188/2007
   În coloana 8, conținutul maxim de la rubrica pentru 4b1702, Saccharomyces cerevisiae NCYC Sc47, din anexa la Regulamentul (CE) nr. 188/2007, textul „7,5 × 109” se elimină.
   Articolul 3
   Modificarea Regulamentului (CE) nr. 186/2007
   În coloana 8, conținutul maxim de la rubrica pentru 4b1702, Saccharomyces cerevisiae NCYC Sc47, din anexa la Regulamentul (CE) nr. 186/2007, textul „7 × 109” se elimină.
   Articolul 4
   Modificarea Regulamentului (CE) nr. 209/2008
   În coloana 8, conținutul maxim de la rubrica pentru 4b1702, Saccharomyces cerevisiae NCYC Sc47, din anexa la Regulamentul (CE) nr. 209/2008, textul „1,00 × 1010” se elimină.
   Articolul 5
   Modificarea Regulamentului (CE) nr. 1447/2006
   În coloana 8, conținutul maxim de la rubrica pentru E1702, Saccharomyces cerevisiae NCYC Sc47, din anexa la Regulamentul (CE) nr. 1447/2006, textul „1,4 × 1010” se elimină.
   Articolul 6
   Modificarea Regulamentului (CE) nr. 316/2003
   În coloana 7, conținutul maxim de la rubrica pentru E1702, Saccharomyces cerevisiae NCYC Sc47, din anexa I la Regulamentul (CE) nr. 316/2003, textul „8 × 109” se elimină.
   Articolul 7
   Modificarea Regulamentului (CE) nr. 1811/2005
   Anexa III la Regulamentul (CE) nr. 1811/2005 se modifică după cum urmează:

               1.

               în coloana 7, conținutul maxim de la rubrica pentru E 1702, Saccharomyces cerevisiae NCYC Sc47, textul „2 × 109” se elimină;

               2.

               în coloana 7, conținutul maxim de la rubrica pentru E 1704, Saccharomyces cerevisiae CBS 493.94, textul „3,5 × 108” se elimină.

         Articolul 8
   Modificarea Regulamentului (CE) nr. 1288/2004
   Anexa I la Regulamentul (CE) nr. 1288/2004 se modifică după cum urmează:

               1.

               în coloana 7, conținutul maxim de la rubrica pentru E 1702, Saccharomyces cerevisiae NCYC Sc47, textul „1 × 1010” se elimină;

               2.

               în coloana 7, conținutul maxim de la rubrica pentru E 1704, Saccharomyces cerevisiae CBS 493.94, textele „2 × 109” și „1,7 × 108” se elimină.

         Articolul 9
   Modificarea Regulamentului (CE) nr. 2148/2004
   În coloana 7, conținutul maxim de la rubrica pentru E 1702, Saccharomyces cerevisiae NCYC Sc47 din anexa II la Regulamentul (CE) nr. 2148/2004, textul „1 × 1010” se elimină.
   Articolul 10
   Modificarea Regulamentului (CE) nr. 1137/2007
   În coloana 8, conținutul maxim de la rubrica pentru 4b1821 Bacillus subtilis DSM 17299 din anexa la Regulamentul (CE) nr. 1137/2007, textul „1,6 × 109” se elimină.
   Articolul 11
   Modificarea Regulamentului (CE) nr. 1293/2008
   În coloana 8, conținutul maxim de la rubrica pentru 4b1711 Saccharomyces cerevisiae CNCM I-1077 din anexa la Regulamentul (CE) nr. 1293/2008, textul „7,3 × 109” se elimină.
   Articolul 12
   Modificarea Regulamentului (CE) nr. 226/2007
   În coloana 8, conținutul maxim de la rubrica pentru 4b1711 Saccharomyces cerevisiae CNCM I-1077 din anexa la Regulamentul (CE) nr. 226/2007, textele „3 × 109” și „1,2 × 109” se elimină.
   Articolul 13
   Modificarea Regulamentului (CE) nr. 1444/2006
   În coloana 8, conținutul maxim de la rubrica pentru 4b1820 Bacillus subtilis DSM 17299 din anexa la Regulamentul (CE) nr. 1444/2006, textul „1 × 109” se elimină.
   Articolul 14
   Modificarea Regulamentului (CE) nr. 1876/2006
   În coloana 7, conținutul maxim de la rubrica pentru 12 Lactobacillus farciminis CNCM MA 67/4R din anexa I la Regulamentul (CE) nr. 1876/2006, textul „1 × 109” se elimină.
   Articolul 15
   Modificarea Regulamentului (CE) nr. 1847/2003
   În coloana 7, conținutul maxim de la rubrica pentru E 1703, Saccharomyces cerevisiae CNCM I-1079 din anexa II la Regulamentul (CE) nr. 1847/2003, textul „6 × 109” se elimină.
   Articolul 16
   Modificarea Regulamentului (CE) nr. 2036/2005
   Anexa I la Regulamentul (CE) nr. 2036/2005 se modifică după cum urmează:

               1.

               în coloana 7, conținutul maxim de la rubrica pentru E 1703, Saccharomyces cerevisiae CNCM I-1079, textul „6 × 109” se elimină;

               2.

               în coloana 7, conținutul maxim de la rubrica pentru E 1712, Pediococcus acidilactici CNCM MA18/5M, textul „1 × 109” se elimină.

         Articolul 17
   Modificarea Regulamentului (CE) nr. 492/2006
   Anexa II la Regulamentul (CE) nr. 492/2006 se modifică după cum urmează:

               1.

               În coloana 7, conținutul maxim de la rubrica pentru E 1710, Saccharomyces cerevisiae MUCL 39885, textul „9 × 109” se elimină;

               2.

               În coloana 7, conținutul maxim de la rubrica pentru E 1714, Lactobacillus farciminis CNCM MA 67/4R, textul „1 × 1010” se elimină.

         Articolul 18
   Modificarea Regulamentului (CE) nr. 1200/2005
   Anexa II la Regulamentul (CE) nr. 1200/2005 se modifică după cum urmează:

               (1)

               în coloana 7, conținutul maxim de la rubrica pentru E 1711, Saccharomyces cerevisiae CNCM I-1077, textele „2 × 109” și „1,6 × 109” se elimină;

               (2)

               în coloana 7, conținutul maxim de la rubrica pentru E 1712, Pediococcus acidilactici CNCM MA18/5M, textul „1 × 1010” se elimină.

         Articolul 19
   Modificarea Regulamentului (CE) nr. 1520/2007
   Anexa IV la Regulamentul (CE) nr. 1520/2007 se modifică după cum urmează:
   În coloana 7, conținutul maxim de la rubrica pentru E 1715 Lactobacillus acidophilus D2/CSL CECT4529, textul „1 × 109” se elimină.
   Articolul 20
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 noiembrie 2012.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  JO L 74, 20.3.2009, p. 14.

      (3)  JO L 271, 30.9.2006, p. 28.

      (4)  JO L 57, 24.2.2007, p. 3.

      (5)  JO L 63, 1.3.2007, p. 6.

      (6)  JO L 63, 7.3.2008, p. 3.

      (7)  JO L 46, 20.2.2003, p. 15.

      (8)  JO L 291, 5.11.2005, p. 12.

      (9)  JO L 243, 15.7.2004, p. 10.

      (10)  JO L 370, 17.12.2004, p. 24.

      (11)  JO L 256, 2.10.2007, p. 5.

      (12)  EFSA Journal 2011;9(12):2497.

      (13)  JO L 340, 19.12.2008, p. 38.

      (14)  JO L 64, 2.3.2007, p. 26.

      (15)  JO L 195, 27.7.2005, p. 6.

      (16)  JO L 269, 21.10.2003, p. 3.

      (17)  JO L 328, 15.12.2005, p. 13.

      (18)  JO L 291, 5.11.2005, p. 12.

      (19)  JO L 89, 28.3.2006, p. 6.

      (20)  JO L 340, 19.12.2008, p. 36.

      (21)  JO L 360, 19.12.2006, p. 126.

      (22)  JO L 335, 20.12.2007, p. 17.

      (23)  JO L 271, 30.9.2006, p. 19.

      (24)  EFSA Journal 2012; 10(5):2680.


title: Regulamentul de punere în aplicare (UE) 2016/1213 al Comisiei din 25 iulie 2016 de stabilire a valorilor forfetare de import pentru fixarea prețului de intrare pentru anumite fructe și legume

text:
               26.7.2016

               RO

               Jurnalul Oficial al Uniunii Europene

               L 199/12

         REGULAMENTUL DE PUNERE ÎN APLICARE (UE) 2016/1213 AL COMISIEI
   din 25 iulie 2016
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 iulie 2016.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  164,1

                  ZZ

                  164,1

                  0707 00 05

                  TR

                  103,7

                  ZZ

                  103,7

                  0709 93 10

                  TR

                  137,2

                  ZZ

                  137,2

                  0805 50 10

                  AR

                  197,4

                  AU

                  158,0

                  CL

                  153,0

                  TR

                  164,0

                  UY

                  195,6

                  ZA

                  178,4

                  ZZ

                  174,4

                  0806 10 10

                  EG

                  269,9

                  MA

                  245,1

                  ZZ

                  257,5

                  0808 10 80

                  AR

                  121,6

                  BR

                  101,0

                  CL

                  132,0

                  CN

                  74,5

                  NZ

                  135,2

                  US

                  157,1

                  ZA

                  106,1

                  ZZ

                  118,2

                  0808 30 90

                  AR

                  109,8

                  CL

                  135,7

                  NZ

                  171,3

                  TR

                  187,7

                  ZA

                  119,2

                  ZZ

                  144,7

                  0809 10 00

                  TR

                  202,4

                  ZZ

                  202,4

                  0809 29 00

                  TR

                  244,3

                  US

                  535,2

                  ZA

                  271,2

                  ZZ

                  350,2

                  0809 30 10 , 0809 30 90

                  TR

                  120,5

                  ZZ

                  120,5

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) 2015/796 al Comisiei din 21 mai 2015 de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă în urma apariției unor noi focare în țara menționată (Text cu relevanță pentru SEE)

text:
               22.5.2015

               RO

               Jurnalul Oficial al Uniunii Europene

               L 127/9

         REGULAMENTUL DE PUNERE ÎN APLICARE (UE) 2015/796 AL COMISIEI
   din 21 mai 2015
   de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă în urma apariției unor noi focare în țara menționată
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special teza introductivă de la articolul 8, articolul 8 alineatul (1) primul paragraf, articolul 8 alineatul (4) și articolul 9 alineatul (4) litera (c),
   având în vedere Directiva 2009/158/CE a Consiliului din 30 noiembrie 2009 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (2), în special articolul 23 alineatul (1), articolul 24 alineatul (2) și articolul 25 alineatul (2),
   întrucât:

               (1)

               Regulamentul (CE) nr. 798/2008 al Comisiei (3) stabilește cerințele de certificare sanitar-veterinară pentru importurile în Uniune și pentru tranzitul, inclusiv depozitarea în timpul tranzitului prin Uniune al păsărilor de curte și al produselor obținute de la păsări de curte (denumite în continuare „produsele”). Acesta se prevede că produsele pot fi importate în Uniune sau pot tranzita prin Uniune doar dacă provin din țările terțe, teritoriile, zonele sau compartimentele menționate în coloanele 1 și 3 din tabelul cuprins în partea 1 a anexei I la regulament.

               (2)

               De asemenea, în Regulamentul (CE) nr. 798/2008 sunt precizate condițiile pe care o țară terță, un teritoriu, o zonă sau un compartiment trebuie să le îndeplinească pentru a fi considerate indemne de gripă aviară înalt patogenă (highly pathogenic avian influenza – HPAI).

               (3)

               Statele Unite sunt menționate în partea 1 a anexei I la Regulamentul (CE) nr. 798/2008 ca țară terță din care sunt autorizate importul în Uniune și tranzitul prin Uniune al produselor reglementate de regulamentul în cauză, provenite din anumite părți ale teritoriilor lor, în funcție de prezența focarelor de HPAI. Regionalizarea respectivă a fost recunoscută prin Regulamentul (CE) nr. 798/2008, astfel cum a fost modificat prin Regulamentul de punere în aplicare (UE) 2015/243 al Comisiei (4), prin Regulamentul de punere în aplicare (UE) 2015/342 al Comisiei (5) și prin Regulamentul de punere în aplicare (UE) 2015/526 al Comisiei (6), în urma apariției unor focare de HPAI în statele California, Idaho, Oregon, Washington și Minnesota.

               (4)

               Un acord între Uniune și Statele Unite (7) prevede o recunoaștere reciprocă rapidă a măsurilor de regionalizare în cazul apariției unui focar de boală în Uniune sau în Statele Unite (denumit în continuare „acordul”).

               (5)

               Statele Unite au confirmat noi focare de HPAI de subtipul H5 la efectivele de păsări de curte din statele Missouri, Arkansas, Kansas, Dakota de Nord, Dakota de Sud, Montana, Wisconsin și Iowa. Autoritățile veterinare din Statele Unite au suspendat imediat eliberarea de certificate sanitar-veterinare pentru transporturile de produse destinate exportului în Uniune provenite din statele afectate. De asemenea, Statele Unite au pus în aplicare o politică de depopulare totală cu scopul de a ține sub control HPAI și de a-i limita răspândirea.

               (6)

               În urma apariției de focare în statele menționate, Statele Unite au transmis informații actualizate cu privire la situația epidemiologică de pe teritoriul lor și la măsurile pe care le-au luat pentru a preveni extinderea răspândirii HPAI, situație care a fost evaluată în prezent de către Comisie. Pe baza acestei evaluări, precum și a angajamentelor prevăzute în acord și a garanțiilor oferite de Statele Unite, este adecvat să se modifice interdicția privind introducerea anumitor produse în Uniune, astfel încât să includă întreg teritoriul statelor Minnesota, Dakota de Sud, Wisconsin și Iowa și unele părți din statele Missouri, Arkansas, Kansas, Montana și Dakota de Nord, cărora autoritățile veterinare din Statele Unite ale Americii le-au impus restricții din cauza focarelor epidemice actuale.

               (7)

               Prin urmare, rubrica privind Statele Unite ale Americii din lista cuprinsă în partea 1 a anexei I la Regulamentul (CE) nr. 798/2008 ar trebui să fie modificată pentru a ține seama de situația epidemiologică actuală din țara terță respectivă.

               (8)

               Prin urmare, anexa I la Regulamentul (CE) nr. 798/2008 ar trebui modificată în consecință.

               (9)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Partea 1 a anexei I la Regulamentul (CE) nr. 798/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 mai 2015.

            Pentru Comisie

            Președintele

         Jean-Claude JUNCKER

      (1)  JO L 18, 23.1.2003, p. 11.

      (2)  JO L 343, 22.12.2009, p. 74.

      (3)  Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (JO L 226, 23.8.2008, p. 1).

      (4)  Regulamentul de punere în aplicare (UE) 2015/243 al Comisiei din 13 februarie 2015 de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă (JO L 41, 17.2.2015, p. 5).

      (5)  Regulamentul de punere în aplicare (UE) 2015/342 al Comisiei din 2 martie 2015 de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă, în urma apariției unor focare în statele Idaho și California (JO L 60, 4.3.2015, p. 31).

      (6)  Regulamentul de punere în aplicare (UE) 2015/526 al Comisiei din 27 martie 2015 de modificare a anexei I la Regulamentul (CE) nr. 798/2008 în ceea ce privește rubrica referitoare la Statele Unite din lista cu țări terțe, teritorii, zone sau compartimente din care anumite produse obținute de la păsări de curte pot fi importate în Uniune sau pot tranzita Uniunea în contextul unor noi focare de gripă aviară înalt patogenă în țara menționată (JO L 84, 28.3.2015, p. 30).

      (7)  Acord între Comunitatea Europeană și Statele Unite ale Americii privind măsurile sanitare de protecție a sănătății publice și animale aplicabile în comerțul cu animale vii și cu produse de origine animală, astfel cum a fost aprobat în numele Comunității Europene prin Decizia 1998/258/CE a Consiliului (JO L 118, 21.4.1998, p. 1).

      ANEXĂ
      În partea 1 a anexei I la Regulamentul (CE) nr. 798/2008, rubrica referitoare la Statele Unite se înlocuiește cu următorul text:

                     Codul ISO și numele țării terțe sau al teritoriului

                     Codul țării terțe, al teritoriului, al zonei sau al compartimentului

                     Descrierea țării terțe, a teritoriului, a zonei sau a compartimentului

                     Certificat sanitar-veterinar

                     Condiții specifice

                     Condiții specifice

                     Situația supravegherii gripei aviare

                     Situația vaccinării împotriva gripei aviare

                     Situația combaterii infecțiilor cu salmonelă

                     Model(e)

                     Garanții suplimentare

                     Data închiderii (1)

                     Data deschiderii (2)

                     1

                     2

                     3

                     4

                     5

                     6

                     6A

                     6B

                     7

                     8

                     9

                     „US – Statele Unite

                     US-0

                     Întreaga țară

                     SPF

                     EP, E

                     S4

                     US-1

                     Zonă a Statelor Unite, cu excepția teritoriului US-2

                     BPP, BPR, DOC, DOR, HEP, HER, SRP, SRA

                     N

                     A

                     S3, ST1

                     WGM

                     VIII

                     POU, RAT

                     N

                     US-2

                     Zonă a Statelor Unite care corespunde:

                     US-2.1

                     Statul Washington:

                                 Benton County

                                 Franklin County

                     WGM

                     VIII

                     P2

                     19.12.2014

                     7.4.2015

                     POU, RAT

                     N
                     P2

                     US-2.2

                     Statul Washington:
                     Clallam County

                     WGM

                     VIII

                     P2

                     19.12.2014

                     11.5.2015

                     POU, RAT

                     N
                     P2

                     US-2.3

                     Statul Washington:
                     Okanogan County (1):

                                 (a)

                                    Nord: De la intersecția US 97/WA 20 și S. Janis Road, la dreapta pe S. Janis Road. La stânga pe McLaughlin Canyon Road, apoi la dreapta pe Hardy Road, apoi la stânga pe Chewilken Valley Road.

                                 (b)

                                    Est: De pe Chewilken Valley Road, la dreapta pe JH Green Road, apoi la stânga pe Hosheit Road, apoi la stânga pe Tedrow Trail Road, apoi la stânga pe Brown Pass Road până la linia de demarcare a rezervației tribului Colville. Urmăriți linia de demarcare a rezervației tribului Colville spre vest și apoi spre sud până la intersecția cu US 97/WA 20.

                                 (c)

                                    Sud: La dreapta pe US 97/WA 20, apoi la stânga pe Cherokee Road, apoi la dreapta pe Robinson Canyon Road. La stânga pe Bide A Wee Road, apoi la stânga pe Duck Lake Road, apoi la dreapta pe Soren Peterson Road, apoi la stânga pe Johnson Creek Road, apoi la dreapta pe George Road. La stânga pe Wetherstone Road, apoi la dreapta pe Eplay Road.

                                 (d)

                                    Vest: De pe Eplay Road, la dreapta pe Conconully Road/6th Avenue N., apoi la stânga pe Green Lake Road, apoi la dreapta pe Salmon Creek Road, apoi la dreapta pe Happy Hill Road, apoi la stânga pe Conconully Road (care devine Main Street). La dreapta pe Broadway, apoi la stânga pe C Street, apoi la dreapta pe Lake Street E, apoi la dreapta pe Sinlahekin Road, apoi la dreapta pe S. Fish Lake Road, apoi la dreapta pe Fish Lake Road. La stânga pe N. Pine Creek Road, apoi la dreapta pe Henry Road (care devine N. Pine Creek Road), apoi la dreapta pe Indian Springs Road, apoi la dreapta pe Highway 7, care se termină în US 97/WA 20.

                     WGM

                     VIII

                     P2

                     29.1.2015

                     POU, RAT

                     N
                     P2

                     US-2.4

                     Statul Washington:
                     Okanogan County (2):

                                 (a)

                                    Nord. De la intersecția US Hwy 97 cu granița canadiană, continuați în direcția est de-a lungul graniței canadiene, apoi la dreapta pe 9 Mile Road (County Highway 4777).

                                 (b)

                                    Est. De pe 9 Mile Road, la dreapta pe Old Highway 4777, care spre sud devine Molson Road. La dreapta pe Chesaw Road, apoi la stânga pe Forest Service 3525, apoi la stânga pe Forest Development Road 350, care devine Forest Development Road 3625. De aici urmați direcția vest și la stânga pe Forest Service 3525, apoi la dreapta pe Rone Road, apoi la dreapta pe Box Spring Road, apoi la stânga pe Mosquito Creek Road, apoi la dreapta pe Swanson Mill Road.

                                 (c)

                                    Sud. De pe Swanson Mill Road, la stânga pe O'Neil Road, apoi pe US 97 în direcția sud. La dreapta pe Ellis Forde Bridge Road, apoi la stânga pe Janis Oroville (SR 7), apoi la dreapta pe Loomis Oroville Road, apoi la dreapta pe Wannact Lake Road, apoi la stânga pe Ellemeham Mountain Road, apoi la stânga pe Earth Dam Road, apoi la stânga pe un drum fără nume, apoi la dreapta pe un drum fără nume, apoi la dreapta pe un alt drum fără nume, apoi la stânga pe un drum fără nume, apoi la stânga pe un alt drum fără nume.

                                 (d)

                                    Vest: De pe drumul fără nume, la dreapta pe Loomis Oroville Road, apoi la stânga pe Smilkameen Road până la granița canadiană.

                     WGM

                     VIII

                     P2

                     3.2.2015

                     POU, RAT

                     N
                     P2

                     US-2.5

                     Statul Oregon:
                     Douglas County

                     WGM

                     VIII

                     P2

                     19.12.2014

                     23.3.2015

                     POU, RAT

                     N
                     P2

                     US-2.6

                     Statul Oregon:
                     Deschutes County

                     WG

                     VIII

                     P2

                     14.2.2015

                     POU, RAT

                     N
                     P2

                     US-2.7

                     Statul Oregon:
                     Malheur County

                     WGM

                     VIII

                     P2

                     20.1.2015

                     11.5.2015

                     POU, RAT

                     N
                     P2

                     Statul Idaho:

                                 Canyon County

                                 Payette County

                     WGM

                     VIII

                     P2

                     POU, RAT

                     N
                     P2

                     US-2.8

                     Statul California:
                     Stanislaus County/Tuolumne County:
                     O zonă cu o rază de 10 km începând cu punctul N de pe linia de demarcare a zonei de control circulare, continuând în sensul acelor de ceasornic:

                                 (a)

                                    Nord – 2,5 mile est de la intersecția dintre State Hwy. 108 și Williams Road.

                                 (b)

                                    Nord-est – 1,4 mile sud-est de la intersecția dintre Rock River Dr. și Tulloch Road.

                                 (c)

                                    Est – 2,0 mile nord-vest de la intersecția dintre Milpitas Road și Las Cruces Road.

                                 (d)

                                    Sud-est – 1,58 mile est de la capătul de nord al Rushing Road.

                                 (e)

                                    Sud – 0,70 mile sud de la intersecția dintre State Highway 132 și Crabtree Road.

                                 (f)

                                    Sud-vest – 0,8 mile sud-est de la intersecția dintre Hazel Dean Road și Loneoak Road.

                                 (g)

                                    Vest – 2,5 mile sud-vest de la intersecția dintre Warnerville Road și Tim Bell Road.

                                 (h)

                                    Nord-vest – 1,0 mile sud-est de la intersecția dintre CA-120 și Tim Bell Road.

                     WGM

                     VIII

                     P2

                     23.1.2015

                     POU, RAT

                     N
                     P2

                     US-2.9

                     Statul California:
                     Kings County:
                     O zonă cu o rază de 10 km începând cu punctul N de pe linia de demarcare a zonei de control circulare, continuând în sensul acelor de ceasornic:

                                 (a)

                                    Nord – 0,58 mile nord de Kansas Avenue
                                 NE – 0,83 mile est de CA-43.

                                 (b)

                                    Est – 0,04 mile est de 5th Avenue

                                 (c)

                                    Sud-est – 0,1 mile est de intersecția dintre Paris Avenue și 7th Avenue

                                 (d)

                                    Sud – 1,23 mile nord de Redding Avenue

                                 (e)

                                    Sud-vest – 0,6 mile vest de intersecția dintre Paris Avenue și 15th Avenue

                                 (f)

                                    Vest – 1,21 mile est de 19th Avenue

                                 (g)

                                    Nord-vest – 0,3 mile nord de intersecția dintre Laurel Avenue și 16th Avenue

                     WGM

                     VIII

                     P2

                     12.2.2015

                     POU, RAT

                     N
                     P2

                     US-2.10

                     Statul Minnesota

                     WGM

                     VIII

                     P2

                     5.3.2015

                     POU, RAT

                     N
                     P2

                     US-2.11

                     Statul Missouri:

                                 Jasper County

                                 Barton County

                     WGM

                     VIII

                     P2

                     8.3.2015

                     POU, RAT

                     N
                     P2

                     US-2.12

                     Statul Missouri:

                                 Moniteau County

                                 Morgan County

                     WGM

                     VIII

                     P2

                     9.3.2015

                     POU, RAT

                     N
                     P2

                     US-2.13

                     Statul Arkansas:

                                 Boone County

                                 Marion County

                     WGM

                     VIII

                     P2

                     11.3.2015

                     POU, RAT

                     N
                     P2

                     US-2.14

                     Statul Kansas:

                                 Leavenworth County

                                 Wyandotte County

                     WGM

                     VIII

                     P2

                     13.3.2015

                     POU, RAT

                     N
                     P2

                     US-2.15

                     Statul Kansas:

                                 Cherokee County

                                 Crawford County

                     WGM

                     P2

                     9.3.2015

                     POU, RAT

                     N
                     P2

                     US-2.16

                     Statul Montana:

                                 Judith Basin County

                                 Fergus County

                     WGM

                     VIII

                     P2

                     2.4.2015

                     POU, RAT

                     N
                     P2

                     US-2.17

                     Statul Dakota de Nord:
                     Dickey County

                     WGM

                     VIII

                     P2

                     11.4.2015

                     POU, RAT

                     N
                     P2

                     US-2.18

                     Statul Dakota de Sud

                     WGM

                     VIII

                     P2

                     1.4.2015

                     POU, RAT

                     N
                     P2

                     US-2.19

                     Statul Wisconsin

                     WGM

                     VIII

                     P2

                     11.4.2015

                     POU, RAT

                     N
                     P2

                     US-2.20

                     Statul Iowa

                     WGM

                     VIII

                     P2

                     14.4.2015

                     POU, RAT

                     N
                     P2

         (1)  Produsele, inclusiv cele transportate în largul mării, fabricate înainte de această dată pot fi importate în Uniune în timpul unei perioade de 90 de zile de la această dată.

         (2)  Doar produsele fabricate după această dată pot fi importate în Uniune.”